ekHekel: 21. Kaffe Fassett
21. Kaffe Fassett
Nee, Kaffe Fassett is nie vloekwoorde of 'n vreemde plek in Uzbekistan nie. Dis die naam van 'n man wat die mees flippin amazing breiwerk en kwilts inspireer. Hy is die Bill Gates van materiaal, die Tiger Woods van wol en die Van Gogh van kleur. Dis my beskrywing van Kaffe (jy spreek sy naam "Kyf" uit), maar Wikipedia is bietjie meer feitlik:
Kaffe Fassett (born 1937 in San Francisco), is an American artist who is best known for his colourful designs in the decorative arts - needlepoint, patchwork, knitting, painting, ceramics. "Colour is his very medium, whatever the substance he uses". He has resided in England since 1964. Fassett's work has attracted a considerable following. His work was the subject of a 1988 one-man show at the Victoria & Albert Museum in London, the first time a living textile artist had such a show there. The show proved so popular that it was successfully converted into an international travelling show that visited nine countries. A prolific author of over a dozen books, Fassett concentrates on teaching the color and design stages of craftwork rather than the construction stage.
Hier is die man self: julle kan sien hoekom ek so mal is oor hom.
Sy eie website vertel hoe hy begin brei het:
Ek kry sommer hoendervleis as ek dink die man was so blown away met die landskap dat hy net geweet het hy moet wol koop en iets brei, al kon hy toe nog nie brei nie! As hy enigsins voel oor nuwe wolle in amazing kleure soos ek, kan ek eintlik imagine dat hy net nie uitgepraat kon raak op die trein oor sy sakkie shopping nie. Iemand hoor hom toe seker opgewonde gil en tekere gaan en dink "Ag moer laat hom tog net leer brei sodat hy kan shut up" Hehehehe. Nee maar ernstig nou, dis amazing hoe hy net sy "gut instinct" gevolg het daar in die winkel in Skotland, want dit was duidelik meant to be.
'n Paar maande gelede was daar 'n program op Chanel 4 waar die aanbieder elke week 'n stukkie van haar huis mooi gemaak het, maar elke keer d.m.v. 'n ander "craft". Een week was die craft breiwerk en sy het Kaffe se huis besoek. Sy het met Kaffe gepraat ook. Hy is 'n vreeslik nice man en het net die heeltyd gesê "Don't be afraid of colour". Dis nou my motto in die lewe! Kaffe neem die vrou toe ook op 'n toer deur sy huis. Liewe hemel, holy cow, dis 'n kleurvolle storie! Hy practice duidelik wat hy preach. Hy het muurpapier, keramiekwerk, bekleedsel, tapeseries, als waaraan jy kan dink, en elke ieder een van daai goed het 'n patroontjie, maar somehow maak hy die mengelmoes net WERK. Case and point - hier is 'n paar foto's van sy huis:
(Liefie, jy kan maar relax, ek is nie van plan om ons huis in Kyf Kingdom te omskep nie… ten minste nie nou al nie. )
Maar wat ek julle eintlik wil vertel is dat die Regia wol mense 'n reeks wolle uitgebring het, ontwerp deur die einste Kaffe. Kan jy jou indink! Hy besluit watter kleure om bymekaar te sit in die bolle wol en dan verander dit van een kleur na die volgende terwyl jy brei! Al Kaffe se geniusness in 'n bolletjie wol! Die wol is spesifiek vir die brei van sokkies. Ja sokkies. Elke bol wol is genoeg vir een sokkie en die wol kom met 'n sokkie patroon. Dis totally genius! En vir elke kleurkombinasie is daar 'n opsie waar die kleure in strepe uitkom (Landscape) of sommer net so deurmekaar (Mirage).
Ek koop eerder my (baie bont) sokkies in 'n winkel en ek hou nie van brei nie so hoekom gaan ek so aan daaroor? Wel, my gunsteling online wol winkel het die wol op special gehad. £1.20 in plaas van £4.50 per bol - dis mos hopelooslik te goed om te laat verby gaan! So…toe koop ek twee bolle in 'n donkerblou en wynrooi strepie (Twilight), en twee bolle in ligblou en groen (Storm) in die deurmekaar ontwerp.En wat hekel ek? 'n Kopband! Sommer twee!
Ek wou al lankal 'n kopband hekel (die patroon is aan die regterkant van die blog) en ek het bietjie van 'n break nodig gehad van die IdentiteitsKrisisKombers. Dit was sooooo lekker om te sien hoe die wol verander. Ek kon twee klaar maak op 'n Saterdagmiddag want ek hekel so vinnig want ek kan nie wag om te sien wat die volgende kleur is nie!
P.S. Ek het vandag uitgevind dat die rede hoekom die wol so goedkoop was, is omdat die Kaffe Fasset Design Line reeks, nie meer deur Regia gemaak gaan word nie (hulle het nou net hul eie kleur kombinasies vir sokkies). So as jy van die Kaffe wol soek, en jy sien dit in die winkel, maak soos ek en koop dit dadelik!
Die sokkiewol is baie dun, so ek het twee bolle wol gelyk gebruik. Verander dus toe sommer my sokkiewol in Double Knit, just like that! En dit maak toe dat dit ekstra nice van kleure verander want die een bolletjie wol was altyd 'n bietjie laat met sy verandering. Oe, dit was lekker!!!
Posted by Natasja at 09:26
Mamma 14 December 2009 at 16:29
Kaffe is aansteeklik. Dis so jammer dat jy 'n late bloomer is, jy het so baie uitgemis omdat jy nie in my kwiltboeke wou blaai nie.
Ek's net so bly dat daar elke maand meer en meer goete is wat bewys dat ons bloed suiwer en dik loop.
Lief jou vir ewig.
Edna 30 October 2010 at 19:51
Ek haak natuurlik ook, pure hoendervleis op my hoendervleis, vas as ek daai man se kreatiwiteit aanskou. My gunsteling kwiltlap en boeke is deur hom geskryf/ontwerp. Geniet elke bont produk.